கேள்வி: கனகப் புறா பற்றி நீங்கள் என்ன அறிந்துள்ளீர்கள்?
பதில்: கனகப் புறா (''Kanaka pigeon'')(''Caloenas canacorum'' ''கலோனசு கனகோரம்'') என்பது பெரிய பச்சைப் புறா அல்லது பெரும் தாடிப்புறா என்றும் அழைக்கப்படுகிறது. இது அழிந்துபோன புறா சிற்றினமாகும். சுமார் 2,500 ஆண்டுகளுக்கு முன்பு நியூ கலிடோனியா மற்றும் தொங்கா ஆரம்பக்கால குடியேறியவர்களால் வேட்டையாடப்பட்டதால் அழிந்து போயிருக்கலாம். நியூ கலிடோனியாவின் பிந்தாய் குகைகளில் கண்டுபிடிக்கப்பட்ட புதைபடிவ எச்சங்களிலிருந்து இது விவரிக்கப்பட்டது. நியூ கலிடோனியாவின் பூர்வீக மெலனேசிய மக்களின் பெயரான கனாக்கு மக்கள் இலத்தீன் சொல்லாக்கப்பட்டு வழங்கப்படுகிறது. இது இதன் நெருங்கிய உறவினரான நிக்கோபார் புறா விடச் சுமார் 25% பெரியதாக இருந்தது.